Conchita Martínez gosa estar l'eixemplo de chugadora con un gran potencial que, manimenos, no plega a cubrir todas as alufras que la chent se'n feba d'ella. Dengún d'os tecnicos que tenió en a suya carrera ha dandaliato en definir-la como una virtual numero uno mundial. Ha ganato torneyos en todas as superficies posibles (33 individuals d'a WTA), ye a unica espanyola que ha ganato medallas en tres Chuegos Olimpicos distintos, ha ganato 71 partitos en una temporada (1993) y ye a primera tenista que gana por un doble 6-0 a una chugadora situata entre as diez millors d'o mundo.